***დანართი #5***

**COVID-19** **შემთხვევის განსაზღვრება (დროებითი)**

1. **ახალი კორონავირუსული დაავადების COVID-19 შემთხვევების განსაზღვრება (დროებითი, რომელიც ექვემდებარება განახლებას ჯანდაცვის მსოფლიო ორგანიზაციის რეკომენდაციების შესაბამისად)**

**ა) შესაძლო შემთხვევა**

**ა.ა)** პაციენტი მწვავე რესპირაციული ინფექციით (ცხელებით და ერთერთი რესპირატორული სიმპტომით მაინც, მაგ. ხველა, სუნთქვის უკმარისობა) **და** არ უკავშირდება სხვა ეტიოლოგიას, რომელიც ახსნიდა კლინიკურ მანიფესტაციას **და** სიმპტომების დაწყებამდე 14 დღით ადრე, მოგზაურობდა ან ცხოვრობდა COVID-19-ის ლოკალური გავრცელების ზონაში (იხ. ჯანმრთელობის მსოფლიო ორგანიზაციის სიტუაციური ანგარიში);

**ან**

**ა.ბ)** პაციენტი ნებისმიერი მწვავე რესპირაციული ინფექციით **და** სიმპტომების გაჩენამდე 14 დღის განმავლობაში კონტაქტი COVID-19-ის დადასტურებულ ან სავარაუდო შემთხვევასთან (იხ. კონტაქტის განსაზღვრება);

**ბ)** პაციენტი მძიმე მწვავე რესპირაციული ინფექციით (ცხელებით და ერთერთი რესპირატორული სიმპტომით მაინც, მაგ. ხველა, სუნთქვის უკმარისობა) **და** ჰოსპიტალიზაციის საჭიროება **და** არ უკავშირდება სხვა ეტიოლოგიას, რომელიც ახსნიდა კლინიკურ მანიფესტაციას.

**ბ) სავარაუდო შემთხვევა**

შესაძლო შემთხვევა, რომლის COVID-19-ზე ტესტირებისას არის გაურკვეველი შედეგი.

**გ) დადასტურებული შემთხვევა**

COVID-19-ით ლაბორატორიულად დადასტურებული პირი, კლინიკური გამოვლინებებისა და სიმპტომებისგან დამოუკიდებლად.

1. **კონტაქტში მყოფი (კონტაქტირებული) პირის განსაზღვრება:**

**ა) კონტაქტში მყოფი პირი არის, რომელიც აკმაყოფილებს ჩამოთვლილთაგან ერთ კრიტერიუმს მაინც:**

ა.ა) COVID-19-ით დაავადებული პაციენტების უშუალო მოვლა, პირადი დამცავი საშუალებების არასათანადოდ გამოყენებისას;

ა.ბ) COVID-19-ით დაავადებულ პაციენტებთან ახლო გარემოში მუშაობა, სასწავლო ოთახებში ყოფნა, შეკრებებზე ყოფნა ან ერთ შინამეურნეობაში ცხოვრება;

ა.გ) COVID-19-ით დაავადებულ პაციენტებთან ერთად მჭიდრო გარემოში (1 მეტრი, 15 წუთი და მეტი ხანგრძლივობით) მგზავრობა ნებისმიერი ტიპის ტრანსპორტით სიმპტომების გაჩენამდე 14 დღის განმავლობაში.

1. **დადასტურებული ან სავარაუდო შემთხვევების კონტაქტების მონიტორინგი:**

ა) კონტაქტირებულ პირებზე მონიტორინგი უნდა განხორციელდეს ბოლო დაუცველი კონტაქტიდან 14 დღის განმავლობაში;

ბ) კონტაქტირებულმა პირებმა თავიანთ თავებს უნდა დაუწესონ მგზავრობისა და მოძრაობის შეზღუდვა. საზოგადოებრივი ჯანმრთელობის უწყების მიერ, სიმპტომების მონიტორინგი შესაძლებელია ჩატარდეს შინამეურნეობებში ვიზიტით ან ვირტუალურად ან ტელეფონის საშუალებით;

გ) ნებისმიერი კონტაქტირებული პირი, რომელიც გახდება ავად და დააკმაყოფილებს შემთხვევის განსაზღვრებას, უნდა კლასიფიცირდეს როგორც შესაძლო შემთხვევა და ჩაუტარდეს ტესტირება;

დ) უნდა ჩატარდეს ნებისმიერი ახლად იდენტიფიცირებული სავარაუდო ან დადასტურებული შემთხვევის კონტაქტირებული პირების იდენტიფიცირება და მონიტორინგი.